Nenälävistys (paranemisaika 3-6 kuukautta)
Paranemisaikana puhdista ihoaluetta vedellä huuhtelemalla ja keittosuolaliuoksella hauduttamalla 5min ajan 2-3 kertaa päivässä. Älä liikuttele lävistystä turhaa paranemisaikana. Pidä puhdistukset säännöllisinä jotta korun ympärille ei keräänny kovasti kuivunutta kudosnestettä. Korun ympärille kuivunut kudosneste tai veri saattaa raapia lävistysreikää korun liikkuessa. Jos sieraimen sisäpuolelle korun ympärille kuivuu kudosnestettä tai räkää, voit huolellisen ja pitkän haudutuksen tai vesipesun jälkeen pyyhkiä ylimääräiset pois topsipuikolla. Huomioithan että kuivunut neste on pehmennyt kunnolla helposti pois pyyhittäväksi ennen kuin otat topsipuikon käyttöön. Turha topsipuikolla kuivan kudosnesteen tai rään ränklääminen voi ärsyttää lävistystä.
Nenälävistyksen tulee olla huolellisesti parantunut ennen ensimmäistä korun vaihtoa. Minimiaika nenälävistyksen paranemiselle on kolme kuukautta ja lävistys voi parantua jopa puoli vuotta. Täysin parantunut lävistys on ylittänyt minimi paranemisajan, ei punoita, kudosnesteile tai ole arka. Liian aikaisin vaihdettu koru tai repeämä voi altistaa lävistysreiän arpipatille. Tarkkaile aina että nenälävistyksessä käyttämäsi korumateriaali on laadukas ja korun malli sopiva sillä myös heikkolaatuiset korumateriaalit tai huonot korut voivat ärsyttää lävistystä.
Jos lävistys pukkaa arpipattia (nesteinen, punertava, finnin näköinen) ole yhteydessä lävistäjääsi tehostettujen hoito-ohjeiden saamiseksi.